wickkiey/tamil-wikipedia-chunked huggingface dataset:
# சல்லடம்

**சல்லடம்** என்பது தமிழர் அரையில் உடுத்தும் ஒருவகை உடை ஆகும். பழங்காலத்தில் குதிரையேறும் வீரர்கள் சல்லடம் உடுத்தினர். இன்றும் சிற்றூர்களில் சுடலைமாடன், கருப்பன் போன்ற தெய்வங்கள் அணியும் உடையாக சல்லடம் கருதப்படுகிறது. இன்று கால்சட்டை எனவும் பேண்ட் மற்றும் டிரௌசர் எனவும் கூறப்படும் உடையின் உண்மையான தமிழ்ப்பெயர் சல்லடம் ஆகும். சல்லடம் என்பது நெடுஞ்சல்லடம் (long trouser), ஒட்டுச்சல்லடம் (short trouser) என்று இருவகைப்படும்.
# கார்டன் பிரவுன்

**ஜேம்ஸ் கார்டன் பிரவுன்** (பிறப்பு 20 பெப்ரவரி 1951) ஐக்கிய இராச்சியத்தின் பிரதமர் மற்றும் தொழிலாளர் கட்சித் தலைவர் ஆவார். டோனி பிளேர் பதவி விலகியபின் மூன்றாம் நாள் ஆளும் கட்சித் தலைவராகத் தேர்தெடுக்கப்பட்டு சூன் 2007ஆம் ஆண்டு அன்று பிரமராகப் பொறுப்பேற்றார். அதற்கு முன்னர் டோனி பிளேரின் அமைச்சரவையில் நிதியமைச்சராக 1997 முதல் 2007 வரை பணியாற்றி உள்ளார்.
# கிமி ஙா யொ

**எம் பேரரசே, நின் இறை**, அல்லது சப்பானிய மொழியில் **கிமி கா யொ** என அழைக்கப்படுகிற பாடல் சப்பானியப் பேரரசரைப் போற்றி பாடும் பாடல், இதுதாண் சப்பானின் நாட்டுப்பண் ஆகும். சப்பானின் நாட்டுப்பண்தான் உலகில் இசைக்கப்படும் நாட்டுப்பண்களில் மிகப் பழமையானது மற்றும் மிகச் சிறியதும் ஆகும். ஐந்து வரிகளுடன் 32 எழுத்துக்கள் கொண்டது. இப்பாடல் கி.பி 794 - கி.பி. 1185-ம் ஆண்டுகளில் சப்பானை ஆண்ட ஹையன் வம்சத்தின் காலத்தில் இயற்றப்பட்டது. இதன் தற்போதைய இசைவடிவத்தில் 1880 முதல் இசைக்கப்படுகிறது. அதற்குமுன் இருந்த பிரபலமல்லாத இசைவடிவத்தில் இருந்து இது தற்போதைய இசைவடிவத்துக்கு மாற்றப்பட்டது. ஃகினொமரு கொடி ஏற்றும்பொழுது இப்பாடலை சப்பானிய குடிமக்கள் பாட கடமைப்பட்டுளார்கள்.பின்னணி இசையெல்லாம் சேர்த்து, இந்த கீதம் பாடி முடிக்க ஆகும் நேரம் - 58 வினாடிகள் ஆகும்.  
சப்பானில் 1880-ம் ஆண்டின்போதே நாட்டுப்பண்ணாக இப்பாடல் தேர்வு செய்யப்பட்டு நடைமுறைக்கும் வந்துவிட்டது. 1945-ல், இரண்டாம் உலகப் போரில் தோல்வியை ஒப்புக்கொண்டு, சப்பானின் மன்னர் ஹிரோஹிடோ சரணடைந்தார். ஆனாலும் மன்னர் பதவியிலிருந்து, நீக்கப்படவில்லை. மறு ஏற்பாடு செய்யும் வரை அவரே மன்னராக நீடித்தார். முன்பு இருந்த நாட்டுப்பண்ணே தொடரட்டும் என்று மன்னர் முடிவுசெய்தார். இதனால் 1945-க்குப் பிறகும் அதுவேதான் இசைக்கப்பட்டது. மன்னராட்சியிலிருந்து, சப்பான் மக்களாட்சி மக்களாச்சிக்கு மாறியது. இது நடந்து அரை நூற்றாண்டுக்கு மேல் ஆகிவிட்டது. ஆனால், 1999-ம் ஆண்டில்தான், முறைப்படி சட்டம் இயற்றப்பட்டு, சப்பானின் நாட்டுப்பண் என்ற அங்கீகாரத்தைப் இப்பாடல் பெற்றது.
# கிமி ஙா யொ

## வாக்கா

இப்பாடல் வாக்கா எனும் யாப்பு வடிவைக்கொண்டது. இந்த யாப்பு வடிவம் மொத்தம் ஐந்து வரிகள் கொண்டது.
சப்பானில் பண்டை காலத்தில் இலக்கியங்கள், பழஞ்சீன மொழியிலேயே இயற்றப்பட்டன. இவை ‘கன்ஷி' எனப்பட்டன. பண்டிதர்களின் மொழியாக சீன மொழி கொண்டாடப்பட்டது. சப்பானிய மொழியோ இரண்டாம்பட்சமாகப் பார்க்கப்பட்டது. இந்த அவல நிலையை போக்க சப்பானிய மொழியில் உருவானவையே ‘வாக்கா' பாடல்கள். இவை வெற்றியும் பெற்றன.
# கிமி ஙா யொ

## வரிகள்

<div>  
*அலுவலியப் பயன்பாடு*  
君が代は  
千代に八千代に  
さざれ石の  
巌となりて  
苔の生すまで  
*ஹிறகனா*  
*உரோமன் எழுத்து*  
*Kimigayo wa *  
*Chiyo ni yachiyo ni *  
*Sazare-ishi no *  
*Iwao to narite *  
*Koke no musu made*  
*ஆங்கிலம்*  
May your reign  
Continue for a thousand, eight thousand generations,  
Until the pebbles  
Grow into boulders  
Lush with moss  
*வட்டெழுத்து*  
*கிமி ஙா யொ வா*  
*சீயொ நி யாசீயோ நி,*  
*ஸாட்சாரெ-இஷி நொ*  
*இவாஓ தொ நாரித்தே*  
*கோகே நொ மூசு மாதே*  
*தமிழ்*  
(இன்னும்) ஆயிரம், எண்ணாயிரம் தலைமுறைகளுக்கு,  
(இன்றைய) சிறிய கூழாங்கற்கள்,  
பச்சைத் தாவரங்கள் நிரம்பிய  
குன்றுகளாக உயர்கிற (காலம்) வரை  
நினது ஆட்சி தொடரட்டும்!  
</div>
# மேதா பட்கர்

**மேதா பட்கர்** (Medha Patkar,मेधा पाटकर, திசம்பர் 1, 1954) இந்தியாவில் பரவலாக அறிந்த சமூக உரிமைப் போராளி. குசராத் மாநிலத்தில் உள்ள நர்மதா ஆற்றில் கட்டப்படும் சர்தார் சரோவர் அணை கட்டுவதற்கு எதிராக மக்கள் சார்பாக உரிமைக்குரல் நிறுவனமான நர்மதா பச்சாவோ அந்தோளன் என்னும் அமைப்பால் நன்கு அறியப்பட்டவர்.
# மேதா பட்கர்

## வாழ்க்கையும் பின்புலமும்

மேதா பட்கர் இந்தியாவில் மும்பையில் வசந்த் கனோல்க்கர் என்னும் தொழிலாளர் தலைவருக்கும், இந்து கனோல்க்கருக்கும் மகளாகப் பிறந்தார் இவர் அரசியலிலும் குமுகவியலிலும் உரிமைக்கான உணர்வுடைய பெற்றோர்களால் வளர்க்கப்பட்டார். இவருடைய தந்தையார் இந்திய விடுதலைப் போராட்டத்தில் பங்குகொண்டவர். இவருடைய தாயார், பொருளாதாரத்திலும், கல்வி, உடல்நலம் முதலியவற்றிலும் நலிவுற்ற பெண்களுக்கு உதவும் *சுவதார்* (Swadar) என்னும் நிறுவனத்தில் உறுப்பினராக இருந்தார். இவருடைய பெற்றோர்களின் விழிப்புணர்வும் தொண்டும் இவருடைய கொள்கைகள் கருத்துகளை செதுக்கின.  
இவர் டாட்டா குமுக அறிவியல் கழகத்தில் (Tata Institute of Social Sciences, TISS) குமுகப் பணியியலில் (Social work) முதுநிலை பட்டம் பெற்றார். இவர் திருமணமானவர்
# மேதா பட்கர்

## தொழிற்பணி

முதுநிலை பட்டம் பெற்ற பின்னர் இவர் ஏழு ஆண்டுகளாக தன்னார்வலர் நிறுவனங்களில் பணியாற்றினார்.
# மேதா பட்கர்

## பரிசுகளும் பெருமைகளும்

மேதா பட்கர் 1991 ஆம் ஆண்டிற்கான ரைட் லைவ்லிஃகூடு பரிசு (Right Livelihood Award) பெற்றார். 1999 ஆம் ஆண்டு விச்யில் இந்தியா இயக்கம் (Vigil India Movement) நிறுவனத்தின் எம். ஏ. தாமசு மனித உரிமைப் பரிசு (M.A.Thomas National Human Rights Award) பெற்றார். இவை தவிர பற்பல பரிசுகளும் பெருமைகளும் பெற்றுள்ளார். அவற்றுள் தீனா நாத் மங்கேழ்ச்கர் பரிசு (Deena Nath Mangeshkar Award), மகாத்மா பூலே பரிசு (Mahatma Phule Award), 1992இல் கோல்டுமன் சூழல்நலப் பரிசு (Goldman Environment Prize), பிபிசியின் (BBC) மிகச்சிறந்த அனைத்துலக அரசியல் பரப்புரையாளருக்கான பச்சை நாடா பரிசு (கிரீன் ரிப்பன் அவார்டு Green Ribbon Award), பன்னாட்டு மன்னிப்பு அவையின் மனித உரிமைக் காப்பாளர் பரிசு (Human Rights Defender's Award) ஆகியவற்றைக் குறிப்பிடலாம். இவர் *அணைகளுக்கான உலக ஆணையம்* (World Commission on Dams) என்பதன் ஆணையர்.
ஆம் ஆத்மி கட்சியின் சார்பாக வடகிழக்கு மும்பைத் தொகுதியில் நாடாளுமன்றத் தேர்தலுக்குப் (2014) போட்டியிட்டார். ஆனால் தோல்வியடைந்தார். பின்னர் 2015ஆம் ஆண்டு மார்ச்சுத் திங்கள் 28 ஆம் தேதியில் ஆம் ஆத்மி கட்சியிலிருந்து வெளியேறினார்.
# தமிழ்நாடு அரசின் ஊனமுற்றோருக்கான திருமணத் திட்டங்கள்

தமிழ்நாடு அரசு ஊனமுற்றவர்களைத் திருமணம் செய்து கொள்பவர்களுக்கு நிதியுதவி வழங்கும் திட்டங்களைச் செயல்படுத்தி வருகிறது.
# தமிழ்நாடு அரசின் ஊனமுற்றோருக்கான திருமணத் திட்டங்கள்

## கை, கால் ஊனமுற்றவர்

ஒரு கை அல்லது ஒரு கால் இழந்தோரைத் திருமணம் செய்து கொள்பவருக்கு நிதியுதவி அளிக்கும் வகையில் இத்திட்டம் செயல்படுத்தப்படுகிறது.
# தமிழ்நாடு அரசின் ஊனமுற்றோருக்கான திருமணத் திட்டங்கள்

## கை, கால் ஊனமுற்றவர்

### உதவிக்கான தகுதிகள்

1. தம்பதிகளில் ஒருவர் கை, கால் ஊனமுற்றவராக இருத்தல் வேண்டும்.
1. பிறவியிலேயே ஊனமுற்றவருக்கு முன்னுரிமை அளிக்கப்படும்.
1. குடும்பத்தின் ஆண்டு வருமானம் 24,000க்குக் குறைவாக இருக்க வேண்டும்.
# தமிழ்நாடு அரசின் ஊனமுற்றோருக்கான திருமணத் திட்டங்கள்

## கை, கால் ஊனமுற்றவர்

### உதவித்தொகை

- ரூபாய் 5000 வழங்கப்படும். இதில் ரூபாய் 3000 தேசிய சேமிப்புப் பத்திரமாகவும், ரூபாய் 2000 காசோலையாகவும் வழங்கப்படும்.
# தமிழ்நாடு அரசின் ஊனமுற்றோருக்கான திருமணத் திட்டங்கள்

## பார்வையற்றவர்

பார்வையற்றவரைத் திருமணம் செய்து கொள்பவருக்கு நிதியுதவி அளிக்கும் வகையில் இத்திட்டம் செயல்படுத்தப்படுகிறது.
# தமிழ்நாடு அரசின் ஊனமுற்றோருக்கான திருமணத் திட்டங்கள்

## பார்வையற்றவர்

### உதவிக்கான தகுதிகள்

1. தம்பதிகளில் ஒருவர் பார்வையற்றவராக இருத்தல் வேண்டும்.
1. பார்வையற்றவரைத் திருமணம் செய்து கொள்ளும் பார்வையுடையவரின் ஆண்டு வருமானம் 24,000க்குக் குறைவாக இருக்க வேண்டும்.
# தமிழ்நாடு அரசின் ஊனமுற்றோருக்கான திருமணத் திட்டங்கள்

## பார்வையற்றவர்

### உதவித்தொகை

- ரூபாய் 10000 வழங்கப்படும். இதில் ரூபாய் 7000 தேசிய சேமிப்புப் பத்திரமாகவும், ரூபாய் 3000 ரொக்கமாகவும் வழங்கப்படும்.
# தமிழ்நாடு அரசின் ஊனமுற்றோருக்கான திருமணத் திட்டங்கள்

## பேசும் திறனற்ற காது கேளாதவர்

பேசும்திறனற்ற காது கேளாதவர்களைத் திருமணம் செய்து கொள்பவருக்கு நிதியுதவி அளிக்கும் வகையில் இத்திட்டம் செயல்படுத்தப்படுகிறது.
# தமிழ்நாடு அரசின் ஊனமுற்றோருக்கான திருமணத் திட்டங்கள்

## பேசும் திறனற்ற காது கேளாதவர்

### உதவிக்கான தகுதிகள்

1. திருமணம் செய்து கொள்ளும் தம்பதிகளில் ஒருவர் 100 சதவிகிதம் பேசும் திறனற்று காதுகேளாதவராக இருத்தல் வேண்டும்.
1. 35 வயதுக்கு மேற்படாதவர்களுக்கு வருமான வரம்பு எதுவுமில்லை.
# தமிழ்நாடு அரசின் ஊனமுற்றோருக்கான திருமணத் திட்டங்கள்

## பேசும் திறனற்ற காது கேளாதவர்

### உதவித்தொகை

- ரூபாய் 5000 வழங்கப்படும். இதில் ரூபாய் 3000 தேசிய சேமிப்புப் பத்திரமாகவும், ரூபாய் 2000 ரொக்கமாகவும் வழங்கப்படும்.
# தமிழ்நாடு அரசின் ஊனமுற்றோருக்கான திருமணத் திட்டங்கள்

## விண்ணப்பிக்க

மாவட்ட ஆட்சியர் அலுவலகத்தில் உள்ள மாவட்ட மறுவாழ்வு அலுவலர் அலுவலகத்தில் தேவையான விண்ணப்பப் படிவங்களைப் பெற்று நிரப்பி, தேவையான இணைப்புகளைச் செய்து விண்ணப்பிக்க வேண்டும். மாவட்ட மறுவாழ்வு அலுவலர் இந்த விண்ணப்பப் படிவங்களை ஆய்வு செய்து குறிப்பிட்ட உதவித்தொகைகளை வழங்குகிறார்.
# பொறியாளர் சங்க உறுப்பினர் கல்வி

இந்தியாவில் கல்கத்தாவிலுள்ள இந்தியப் பொறியாளர்கள் நிறுவனம் (The Institution of Engineers (India)) என்கிற அமைப்பு பொறியாளர் சங்க உறுப்பினர் கல்வித் (A.M.I.E.,) தேர்வுகளை நடத்துகிறது. இந்த தேர்வுகள் மாணவர் நிலை (Studentship), பகுதி-அ (Section-A), பகுதி-ஆ (Section-B) என்று மூன்று நிலைகளில் நடத்தப்படுகிறது. +2 முடித்த மாணவர்கள் (கணக்கை ஒரு பாடமாக எடுத்திருக்க வேண்டும்) முதலில் மாணவர்கள் நிலையில் சேர வேண்டும். அந்த நிலையில் நடத்தப்படும் தேர்வில் வெற்றி பெற்றவர்கள் பகுதி-அ நிலையில் சேர்த்துக் கொள்ளப் படுவார்கள். இந்நிலையில் வெற்றி பெற்றவர்கள் இறுதியாக பகுதி-ஆ நிலையில் அவர்கள் விருப்பப் பாடமாக எடுத்த பிரிவில் (கட்டிடவியல், மின்னியல், இயந்திரவியல் போன்ற பொறியியல் பிரிவுகள்) தேர்வு எழுத வேண்டும். இந்த மூன்று நிலையிலும் வெற்றி பெற்றவர்களுக்கு பொறியாளர் சங்க உறுப்பினர் கல்விச் (A.M.I.E.,) சான்றிதழ் அளிக்கப்படுகிறது. இந்த சான்றிதழ் பெற்றவர்கள் இளங்கலைப் பொறியியல் (B. E.,) பட்டப் படிப்புக்கு நிகரானவர்களாகக் கருதப்படுகிறார்கள். இவர்கள் இந்திய ஆட்சிப் பணித் தேர்வு (I.A.S) , இந்தியக் காவல் பணித் தேர்வு (I.P.S) போன்ற தேர்வுகள் எழுதவும் அனுமதிக்கப் பட்டுள்ளார்கள். மேலும் அரசுப் பணிகளில் இளங்கலைப் பொறியியல் பட்டப்படிப்பு படித்தவர்கள் விண்ணப்பிக்கும் பணிக்கு இவர்களும் விண்ணப்பிக்கலாம். இந்த பொறியாளர் சங்க உறுப்பினர் கல்விச் சான்றிதழ் படிப்புக்கான பயிற்சி மையங்கள் முன்பு நிறைய இருந்தன. தற்போது பொறியியல் பட்டப் படிப்புக்கான சுயநிதிப் பொறியியல் கல்லூரிகள் அதிக அளவில் துவங்கப்பட்டு விட்டதால் இந்த படிப்பில் சேர்பவர்கள் எண்ணிக்கை வெகுவாகக் குறைந்து போய் விட்டது. இருப்பினும் பொறியியல் துறை சார்ந்த பணியில் இருப்பவர்கள் பலர் கல்வியிலும், பணியிலும் தங்கள் தரத்தை உயர்த்திக் கொள்வதற்காக இந்தப் பயிற்சியில் அதிக அளவில் சேர்ந்து வருகிறார்கள்.
# பொறியாளர் சங்க உறுப்பினர் கல்வி

## கல்வி நிலை

பொறியாளர் சங்க உறுப்பினர் கல்வியில் சேர்வதற்குக் கீழ்காணும் தகுதிகள் இருந்தால் அவர்கள் இக்கல்வியின் குறிப்பிட்ட நிலைகளில் நேரடியாகச் சேர முடியும்.  
- மேல்நிலை வகுப்பில் (+2) தேர்ச்சி பெற்றவர்கள் மாணவர் நிலையில் சேரலாம்.
- பல்தொழில்நுட்பப் பயிலகங்களில் பொறியியலில் பட்டயப் படிப்பு தேர்ச்சி பெற்றவர்கள் பகுதி-அ நிலையில் நேரடியாகச் சேரலாம்.
- கல்லூரிகளில் பயன்பாட்டு அறிவியல் (Applied Science) பட்டப் படிப்பு தேர்ச்சி பெற்றவர்கள் பகுதி-ஆ நிலையில் நேரடியாகச் சேரலாம்.
# ஓப்ரா வின்ஃப்ரே

**ஓப்ரா கைல் வின்ஃப்ரே** (பிறப்பு சனவரி 29, 1954) ஓர் அமெரிக்க அரட்டைக் காட்சி தொகுப்பாளர், தயாரிப்பாளர் மற்றும் வள்ளல். இவர் தன்பெயரைக் கொண்டு நடத்தும் **ஓப்ரா வின்ஃப்ரே ஷோ** என்ற தொலைக்காட்சி நிகழ்ச்சி இத்தைகைய வகை நிகழ்ச்சிகளின் வரலாற்றிலேயே மிகவும் உயர்ந்த மதிப்பீடுகளைப் பெற்று பல விருதுகளை வென்றுள்ளது. இவர் இருபதாம் நூற்றாண்டின் மிகுந்த செல்வமுடைய ஆபிரிக்க அமெரிக்கர், அமெரிக்க வரலாற்றிலேயே மிகப்பெரும் கருப்பின வள்ளல், மற்றும் ஒருநேரத்தில் உலகின் ஒரே கருப்பு பில்லியனராக இருந்தவர் என்ற சிறப்புகளை உடையவர். இவர் மேலும் இருபதாம் நூற்றாண்டு உலகின் செல்வாக்கு மிகுந்த பெண்களில் ஒருவர்.
# ஓப்ரா வின்ஃப்ரே

## இளமை வாழ்க்கை

வின்ஃப்ரே மிசிசிப்பியின் ஊரகப்பகுதியில் பதின்ம வயது தனியாக வாழ்ந்த அன்னைக்குப் பிறந்தவர். பின்னர் விசுகொன்சின் மாநில மில்வாக்கியின் உள்நகரப்பகுதியில் வளர்ந்தார். இளமையில் பல இன்னல்களை எதிர்கொண்டார்; ஒன்பது வயதில் பாலின வன்முறை, பதினான்கு வயதில் முதல் தாய்மை, குழந்தையின் குறைவயது மரணம் எனப்பல. தனது தந்தை என அறியப்பட்டவருடன் ஓர் முடிதிருத்துபவருடன் டென்னசியில் வாழத்துவங்கிய வின்ப்ரே தனது பள்ளிப்படிப்பின் போதே பத்தொன்பது வயதில் ஓர் வானொலிநிலையத்தில் உள்ளூர் செய்திகளைத் தொகுத்து வழங்கத் தொடங்கினார். அவரது உணர்ச்சிமய பேச்சுத்திறமை அவரை பகல்வேளை அரட்டை நிகழ்ச்சி பகுதிக்கு மாற்றம் வாங்கித்தந்தது. மூன்றாம்தர சிகாகோ அரட்டை நிகழ்ச்சியை முதல்நிலைக்கு 1990களின் மத்தியில் அவரது நிகழ்ச்சியில் இலக்கியம், தன்னிலை மேம்பாடு மற்றும் ஆன்மீகம் இடம்பெற துவங்கியது.பொதுவாக ஒப்புதல் பண்பாட்டை வளர்த்தவர், சர்ச்சைக்குரிய தன்னிலை மேம்பாடு பழக்கங்களை வளர்த்தவரென்றும் குறை கூறப்பட்டாலும் தனது இன்னல்களை எதிர்கொண்டு மற்றவர்களுக்கு உதவி புரிபவராக போற்றப்படுகிறார்.</ref>
# தமிழ்நாடு அரசின் பத்திரிகையாளர்களுக்கான திட்டம்

**தமிழ்நாடு அரசின் பத்திரிகையாளர்களுக்கான திட்டம்** என்பது தமிழ்நாட்டில் பத்திரிகை நிறுவனங்கள் மற்றும் தொலைக்காட்சி நிறுவனங்களில் பணியாற்றும் செய்தியாளர்களுக்கு தமிழ்நாட்டு அரசின் செய்தி மக்கள் தொடர்புத்துறையின் சார்பில் செயல்படுத்தப்படும் நலத்திட்டம் ஆகும்.
# தமிழ்நாடு அரசின் பத்திரிகையாளர்களுக்கான திட்டம்

## செய்தியாளர் அடையாள அட்டை

ஒவ்வொரு பத்திரிகை நிறுவனத்திற்கும் 2 செய்தியாளர்கள், 1 புகைப்படக்காரர் என்கிற அளவிலும் தனியார் தொலைக்காட்சி நிறுவனத்திற்கும் 2 செய்தியாளர்கள், 2 ஒளிப்பதிவாளர்கள், 2 ஒளிப்பதிவு உதவியாளர்கள் ஆகியோர்க்குச் செய்தியாளர் அட்டைகள் வழங்கப்படுகின்றன.
# தமிழ்நாடு அரசின் பத்திரிகையாளர்களுக்கான திட்டம்

## பத்திரிகையாளர் அங்கீகார அட்டை

சென்னையில் ஒரு நாளிதழுக்கு 9 செய்தியாளர்கள், 2 புகைப்படக்காரர்கள் மற்றும் பிற மாவட்டங்களில் 2 செய்தியாளர்கள், 1 புகைப்படக்காரர் ஆகியோருக்கு பத்திரிகையாளர் அங்கீகார அட்டை வழங்கப்படுகிறது.
# தமிழ்நாடு அரசின் பத்திரிகையாளர்களுக்கான திட்டம்

## பத்திரிகையாளர் அங்கீகார அட்டை

### பயன்கள்

- அரசுப் பேருந்துகளில் இலவசப் பயணம்
- ரயில் பயணங்களில் 50 சதவிகித கட்டணச் சலுகை,
- ரயில் பயணங்களில் முன்னுரிமைப் பதிவுகள்
- தொலைபேசி இணைப்புப் பெறுவதில் முன்னுரிமை
- வீட்டுவசதி வாரியக் குடியிருப்புகளில் முன்னுரிமை அடிப்படையில் சிறப்பு ஒதுக்கீடு
# பிரித்தானிய இலங்கை

## வரலாறு

### கண்டியப் போர்

பிரித்தானிய இராச்சியத்தின் கீழ் இலங்கை கொண்டு வந்தபின், பக்கத்தில் உள்ள இடங்களை பிரித்தானியர் கண்டி அரசரிடம் கேட்டனர். ஆனால், அரசர் மறுத்துவிட்டார். கோபம் கொண்ட பிரித்தானியர் உள்ளூர் மக்களை கருவியாகக் கொண்டு அரசரை எதிர்க்கத் திட்டம் தீட்டினர். நாயக்கரான கண்டி அரசருக்கு பிரித்தானியரைக் கண்டு தீய மனப்போக்கு இருந்தது. ஒல்லாந்தர், போர்த்துக்கலை போல சிறிய நாடுகளிலிருந்து தன் தேசத்தை காப்பாற்றினார். எனினும் பிரித்தானியப் பேரரசைப் போன்ற பலம் மிகுந்த நாட்டை எதிர்ப்பது சுலபமற்றது எனக் கண்டி அரசர் புரிந்து கொண்டார்.
# நலிவுற்ற கலைஞர்களுக்கான நிதியுதவித் திட்டம்

தமிழ்நாடு அரசு வறுமையில் வாடும் நலிவுற்ற கலைஞர்களுக்கு உதவும் நோக்கத்துடன் அவர்களுக்கு நிதியுதவி அளிக்கும் திட்டத்தைச் செயல்படுத்துகிறது.
# நலிவுற்ற கலைஞர்களுக்கான நிதியுதவித் திட்டம்

### உதவிக்கான தகுதிகள்

1. இயல், இசை, நாடகம் எனும் ஏதாவது துறையில் செயல்பட்டு குறிப்பிடத்தக்க கலைச்சேவை செய்தவராக இருத்தல் வேண்டும்.
1. கலைஞர்கள் 58 வயது முழுமையாகி இருக்க வேண்டும்.
1. ஆண்டு வருமானம் ரூபாய் 4800க்கு மிகாமல் இருக்க வேண்டும்.
# நலிவுற்ற கலைஞர்களுக்கான நிதியுதவித் திட்டம்

### உதவித்தொகை

- நிதியுதவியாக மாதந்தோறும் ரூபாய் 500 வழங்கப்படும்.
# நலிவுற்ற கலைஞர்களுக்கான நிதியுதவித் திட்டம்

## விண்ணப்பிக்க

மாவட்ட ஆட்சியர் அலுவலகத்தில் தேவையான விண்ணப்பப்படிவங்களைப் பெற்று நிரப்பி தேவையான இணைப்புகளைச் செய்து விண்ணப்பிக்க வேண்டும்.
# நலிவுற்ற கலைஞர்களுக்கான நிதியுதவித் திட்டம்

## பயனாளிகள் தேர்வு

இயல், இசை நாடகமன்றச் செயலாளர், மாவட்ட ஆட்சியர் ஆகியோர் பரிந்துரைப்படி அமைக்கப்பட்டுள்ள உயர்மட்டக் குழுவால் விண்ணப்பம் பரிசீலிக்கப்பட்டு கலைஞர்களைத் தேர்வு செய்து நிதியுதவி அளிக்கப்படுகிறது.
# டாக்டர் முத்துலட்சுமி ரெட்டி நினைவு கலப்பு திருமண உதவித் திட்டம்

தமிழ்நாடு அரசு **டாக்டர் முத்துலட்சுமி ரெட்டி நினைவு கலப்பு திருமண உதவித் திட்டம்** மூலம் கலப்புத் திருமணம் செய்து கொள்பவர்களுக்கு உதவும் நோக்கத்துடன் இருவகையாகப் பிரித்து அவர்களுக்கு நிதியுதவி அளிக்கும் திட்டத்தினைச் செயல்படுத்துகிறது. இத்திட்டம் முன்பு **அஞ்சுகம் அம்மையார் கலப்புத் திருமண நிதியுதவித் திட்டம்** என்கிற பெயரில் செயல்படுத்தப்பட்டது.
# டாக்டர் முத்துலட்சுமி ரெட்டி நினைவு கலப்பு திருமண உதவித் திட்டம்

## கலப்புத் திருமணம் முதல்வகை

தமிழ்நாடு அரசால் தாழ்த்தப்பட்ட வகுப்பைச் சேர்ந்தவரைத் திருமணம் செய்து கொள்பவர்களுக்கு நிதியுதவி அளிக்கும் வகையாக இத்திட்டம் செயல்படுத்தப்படுகிறது.
# டாக்டர் முத்துலட்சுமி ரெட்டி நினைவு கலப்பு திருமண உதவித் திட்டம்

## கலப்புத் திருமணம் முதல்வகை

### உதவிக்கான தகுதிகள்

1. திருமணம் செய்து கொள்ளும் தம்பதிகளில் ஒருவர் கட்டாயம் தாழ்த்தப்பட்ட வகுப்பைச் சேர்ந்தவராக இருத்தல் வேண்டும்.
1. பெண்ணின் வயது 20 முடிந்திருக்க வேண்டும்.
1. வருமான உச்சவரம்பு எதுவுமில்லை.
1. திருமணம் நடந்த தேதியிலிருந்து இரண்டு ஆண்டுகளுக்குள் விண்ணப்பிக்க வேண்டும்.
# டாக்டர் முத்துலட்சுமி ரெட்டி நினைவு கலப்பு திருமண உதவித் திட்டம்

## கலப்புத் திருமணம் முதல்வகை

### உதவித்தொகை

- ரூபாய் 20000 வழங்கப்படும். இதில் ரூபாய் 10000 தேசிய சேமிப்புப் பத்திரமாகவும், ரூபாய் 10000 காசோலையாகவும் வழங்கப்படும்.
# டாக்டர் முத்துலட்சுமி ரெட்டி நினைவு கலப்பு திருமண உதவித் திட்டம்

## கலப்புத் திருமணம் இரண்டாம்வகை

தமிழ்நாடு அரசால் பிற்படுத்தப்பட்ட அல்லது மிகவும் பிற்படுத்தப்பட்ட வகுப்பைச் சேர்ந்தவரைத் திருமணம் செய்து கொள்ளும் முற்பட்ட வகுப்பினர்களுக்கு நிதியுதவி அளிக்கும் வகையாக இத்திட்டம் செயல்படுத்தப்படுகிறது.
# டாக்டர் முத்துலட்சுமி ரெட்டி நினைவு கலப்பு திருமண உதவித் திட்டம்

## கலப்புத் திருமணம் இரண்டாம்வகை

### உதவிக்கான தகுதிகள்

1. திருமணம் செய்து கொள்ளும் தம்பதிகளில் ஒருவர் பிற்படுத்தப்பட்ட அல்லது மிகவும் பிற்படுத்தப்பட்ட வகுப்பைச் சேர்ந்தவராகவும், மற்றொருவர் முற்படுத்தப்பட்ட வகுப்பினராகவும் இருத்தல் வேண்டும்.
1. பெண்ணின் வயது 20 முடிந்திருக்க வேண்டும்.
1. வருமான உச்சவரம்பு எதுவுமில்லை.
1. திருமணம் நடந்த தேதியிலிருந்து இரண்டு ஆண்டுகளுக்குள் விண்ணப்பிக்க வேண்டும்.
# டாக்டர் முத்துலட்சுமி ரெட்டி நினைவு கலப்பு திருமண உதவித் திட்டம்

## கலப்புத் திருமணம் இரண்டாம்வகை

### உதவித்தொகை

- ரூபாய் 10000 வழங்கப்படும். இதில் ரூபாய் 7000 தேசிய சேமிப்புப் பத்திரமாகவும், ரூபாய் 3000 காசோலையாகவும் வழங்கப்படும்.
# டாக்டர் முத்துலட்சுமி ரெட்டி நினைவு கலப்பு திருமண உதவித் திட்டம்

## விண்ணப்பிக்க

மாவட்ட ஆட்சியர் அலுவலகத்தில் உள்ள மாவட்ட சமூகநல அலுவலர் அலுவலகத்தில் தேவையான விண்ணப்பப்படிவங்களைப் பெற்று நிரப்பி தேவையான இணைப்புகளைச் செய்து விண்ணப்பிக்க வேண்டும். மாவட்ட சமூகநல அலுவலர் இந்த விண்ணப்பப் படிவங்களை ஆய்வு செய்து குறிப்பிட்ட உதவித்தொகைகளை வழங்குகிறார்.
# மின்சாரப்பணி மேற்பார்வையாளர்

தமிழ்நாடு மின் உரிமம் வழங்கும் வாரியம் மின்சாரப் பணிகளை மேற்பார்வை செய்வதற்கான தகுதிச் சான்றுகளை வழங்குகிறது. மின்னியல் கல்வித் தகுதிகள் இருந்தாலும் இத்தகுதிச் சான்று பெற்றவர்கள் மட்டுமே மின்சாரப்பணி மேற்பார்வையாளராகத் தொழிற்சாலைகளில் பணியாற்ற முடியும். மேலும் உயர் அழுத்த மின்சாரப் பணிகளில் வேலை செய்ய முடியும்.
# மின்சாரப்பணி மேற்பார்வையாளர்

## தகுதிச்சான்று

மின்சாரப் பணி மேற்பார்வையாளர்களுக்கான தகுதிச் சான்றுகள் கீழ்காணும் கல்வித் தகுதியுடையவர்களுக்கு மட்டுமே வழங்கப்படுகிறது.  
- மின்சாரப் பொறியியல் பட்டம் அல்லது பட்டயம் பெற்றவர்கள் ஏதாவது ஒரு உயர் மின்னழுத்தம் கொண்ட நிறுவனத்தில் குறைந்தது இரண்டு வருடம் பணியாற்றி இருக்க வேண்டும்  
(அல்லது)  
மின்சாரப் பொறியியல் பட்டம் அல்லது பட்டயம் பெற்றவர்கள் ஏதாவது ஒரு உயர் மின்னழுத்தம் கொண்ட மின்மாற்றி அமைப்புப் பணியினைச் செய்து ஓராண்டு அனுபவம் பெற்றிருக்க வேண்டும்.  
(அல்லது)  
மின்சாரப் பணி மேற்பார்வையாளர் தேர்வு எழுதி வெற்றி பெற்றிருக்க வேண்டும்.
# மின்சாரப்பணி மேற்பார்வையாளர்

## மின்சாரப்பணி மேற்பார்வையாளர் தேர்வு

மின்சாரப்பணி மேற்பார்வையாளர் தேர்வுகள் தமிழ்நாடு அரசின் தொழில்நுட்பக் கல்வி இயக்ககத்தின் மூலம் நடத்தப்படுகிறது. இதற்கான விளம்பரம் தமிழ் நாளிதழ்களில் வெளியிடப்படும். இத்தேர்வில் மின்சாரக் கருத்தியல் ஒரு பாடமாகவும், மின்சாரம் குறித்த விருப்பப் பாடம் ஒரு பாடமாகவும், வாய்மொழிக் கேள்வி மற்றும் செயல்முறைத் தேர்வு ஒரு பாடமாகவும் தேர்வு நடத்தப்படுகிறது. செயல்முறைத் தேர்விற்கு மொத்தம் 100 மதிப்பெண்களும் அதில் தேர்ச்சி பெற குறைந்தது 40 மதிப்பெண்களும், இரண்டு எழுத்து வழியிலான தேர்வுகளில் ஒவ்வொரு பாடத்திற்கும் 50 மதிப்பெண்களும் அதில் தேர்ச்சி பெற ஒவ்வொரு பாடத்திலும் 20 மதிப்பெண்களும் எடுக்க வேண்டும். செயல்முறைத் தேர்வில் வாய்மொழியாகக் கேட்கப்படும் கேள்விகளில் அவர்கள் பணிபுரிந்த உயர் அழுத்த மின்சாரப் பணிகள் குறித்த கேள்விகள் அதிக அளவில் இடம்பெறும். இத்தேர்வில் வெற்றி பெற்றவர்களுக்கு மின்சாரப் பணி மேற்பார்வையாளர் தகுதிச் சான்றிதழ் வழங்கப்படும்.
# மின்சாரப்பணி மேற்பார்வையாளர்

## மின்சாரப்பணி மேற்பார்வையாளர் தேர்வு

### தகுதிகள்

மின்சாரப்பணி மேற்பார்வையாளர் தேர்வு எழுத விரும்புபவர்கள் கீழ்காணும் தகுதிகளைப் பெற்றிருக்க வேண்டும்.  
1. பத்தாம் வகுப்பு தேர்ச்சி பெற்றிருக்க வேண்டும்.
1. மின்சாரப் பணியில் குறைந்தது ஐந்து ஆண்டுகளும் அதில் உயர் அழுத்த மின்சாரப் பணிகளில் குறைந்தது மூன்று ஆண்டுகளாவது பணி புரிந்திருக்க வேண்டும்.
1. உயர் அழுத்த மின்சாரப் பணிகளில் வேலை செய்த அனுபவம் குறித்து தமிழ்நாடு மின்சார வாரியத்தில் கோட்ட செயற்பொறியாளரிடம் சான்றிதழ் ஒன்று பெற வேண்டும்.
# முகவை கண்ண முருகனார்

**முகவைக் கண்ண முருகனார்** (ஆகத்து 1890 - 28 ஆகத்து 1973) தமிழ்க்கவிஞர், ஒரு தேச பக்தக் கவிஞராகத் தமிழ்நாடெங்கும் அறியப்பட்டவர். சம காலத்தியவரான சுப்பிரமணிய பாரதியாருக்கு இணையாகப் பரவலாகப் பேசப்பட்டவர்.  
கவி முருகனாரின் "ஸ்வதந்திர கீதங்கள்' என்ற பாடல் தொகுப்பு, 1918-இல் நூல் வடிவம் பெற்றது. அது வெளியாவதற்குப் பல ஆண்டுகளுக்கு முன்னதாகவே "தேசிய சிந்தனை செறிந்த மகாகவிராயர்' என்று புகழ்ந்துரைக்கப்பட்டார். தென்னிந்தியர் அனைவரும் இந்திமொழி கற்க வேண்டும் என முதன்முதலாக வாதிட்டவர் கவி முருகனார். இது குறித்து, அவரது "ஸ்வதந்திர கீதங்க'ளில் ஒரு பாடல் எழுதியுள்ளார். பிற்காலத்தில் துறவறம் பூண்டு ரமண மகரிஷியின் சீடராக வாழ்ந்து பல்லாயிரக்கணக்கான கவிகளைப் புனைந்தார்.
# முகவை கண்ண முருகனார்

## வாழ்க்கைச் சுருக்கம்

இராமநாதபுரம் மாவட்டத்தில் (ராமநாதபுரத்துக்கு மற்றொரு பெயர் முகவை) ஓர் எளிய அந்தணர் குடும்பத்தில், ஆகஸ்டு 1890 இல் கிருஷ்ணய்யர்-சுப்புலட்சுமி ஆகியோருக்குப் பிறந்தார். இவரது இயற்பெயர் சுப்பிரமணியன். உற்றார் உறவினரால் சாம்பமூர்த்தி என்று அழைக்கப்பட்டார். ஆரம்பக்கல்வியை ஸ்காட் மிஷன் பள்ளியில் படித்தார். இரண்டாண்டுகள் மதுரையில் உள்ள ஒரு கல்லூரியில் படித்தார். கல்லூரி நாட்களிலேயே அவருக்கிருந்த தமிழ்ப்பற்றின் விளைவாக, தமது பெயரை முருகனார் என்று தூய தமிழாக்கிக் கொண்டார். பிறந்த இடம் முகவை என்பதால், "முகவைக் கண்ண முருகனார்' என்ற பெயரில் பிரபலமானார்.  
கல்லூரிப் படிப்பு முடிந்தவுடன் ஓரிரு ஆண்டுகள் ராமநாதபுரம் அரச குடும்பத்தைச் சேர்ந்த வேலுச்சாமித் தேவர் என்பவருக்கு திருக்குறள் கற்பிக்க நியமனம் பெற்றார். இதற்கிடையில் அவருக்கு திருமணம் நடந்து முடிந்தது. பிறகு தமது மனைவி மற்றும் விதவைத் தாயாருடன் சென்னை நகருக்குக் குடி பெயர்ந்தார். நார்விக் மகளிர் பள்ளியில் தமிழ்ப் பண்டிதராகப் பணியாற்றினார். அப்போது தேசியப் பாடல்கள் பல இயற்றிப் பிரபலமாகி வந்தார். ராவ்சாஹிப்,மு. ராகவையங்கார்முதலான தமிழ் வல்லுனர்களுடன் தமிழ்ச் சொல்லகராதிக்  குழுவில் உறுப்பினராகவும் பணியாற்றினார்*<sup>.</sup>*<sup>[2]</sup>
# முகவை கண்ண முருகனார்

## துறவறம்

அந்தக் காலகட்டத்திலேதான்ரமண மகரிசியின் அருணாசல ஸ்துதிப் பஞ்சகம் என்ற தோத்திரத் தொகுப்பையும் எளிய அத்வைத உபதேசம் தாங்கிய "நான் யார்?' என்ற சிறு நூலையும்1923-இல் படிக்க நேர்ந்தது. அதே ஆண்டு திருவண்ணாமலைக்குச் சென்று ரமண மகரிஷியைத் தரிசித்தார். அவரைச் சந்திக்கச் செல்லும்போதே “தேசிகப் பதிகம்” என்ற பாமாலையைப் புனைந்து அதை மகர்ஷிக்கு அர்ப்பணித்தார்.<sup>[3]</sup>  
1926-இல் தமது அன்னை மறைந்ததும், கடைசி உலகப்பற்றும் அறுந்தது. தமிழ்ப் பண்டிதர் வேலையை உதறித் தள்ளினார். வீடு வாசல் துறந்தார். தனியாகத் திருவண்ணாமலை சென்று இரமணரின் காலடி பணிந்து, புற வாழ்வை அறவே துறந்தார். கடைசிவரை ஒரு துறவியாய் வாழ்ந்தார்.
# முகவை கண்ண முருகனார்

## கவி புனைதல்

இரமணரைச் சந்தித்ததுமுதல் வேறு எவர் பற்றியும் எது பற்றியும் பாடாமல் குரு ரமணர் தனக்கும் பிற அடியவர்களுக்கும் கூறிய கருத்துகளையும் உபதேசங்களையும், ரமணர் குறித்து தான் இயற்றிய தோத்திரங்கள், அவரால் தனக்கு ஏற்பட்ட ஆன்மீக அனுபவங்கள் பற்றியும் என்பவையுமாக கிட்டத்தட்ட 30,000 தமிழ்ப்பாக்களை இயற்றியுள்ளார். ரமணர் பக்தர்களுக்கு அருளிய உபதேச வாசகங்களையும், எளிய ஆன்ம விசாரத் தத்துவ சாரத்தையும் முருகனார் கவனமாக கிரகித்துக் கொண்டு அவற்றைக் கருத்துச் செறிவான செந்தமிழ்ச் செய்யுள்களாகச் செதுக்கலானார். அவ்வப்போது மகரிஷி ரமணரிடமும் காண்பித்து, அவரது ஆலோசனை மற்றும் அனுமதியும் பெற்று வந்தார். ஆங்காங்கே மகரிஷி அளித்த திருத்தங்களைப் புகுத்தி, பாடலைப் புனரமைத்தார்.  
இவ்வாறு கோத்தமைத்த நூலே *குருவாசகக் கோவை* என்பது. மொத்தம் 1,282 நாலடி வெண்பாக்கள் கொண்ட நூல். அவற்றுள் 28 வெண்பாக்கள் ரமணர் இயற்றியவை. இக் கோவை, குரு ரமணரின் ஒப்புதல் பெற்றது.<sup>[4]</sup> இதனாலும் இக்கோவைக்கு மகரிஷியே ஆசிரியர் என்று ரமண அடியார்களிடையில் பரவலாகக் கருதப்படுகின்றது. இப்பாடல்கள் அனைத்தையும் பேராசிரியர் கே. சுவாமிநாதன் (1896-1994) என்பவர் ஆங்கிலத்தில் மொழிபெயர்த்தளித்துள்ளார். இந்நூலுக்கு சாது ஓம் சுவாமிகள் என்ற ரமண பக்தர் இயற்றிய விரிவுரை புகழ்பெற்றது.<sup>[5]</sup> இவ்விரிவுரை மூலநூலுடன் ஆங்கிலத்திலும் மொழிபெயர்க்கப்பட்டுள்ளது.<sup>[6]</sup>  
1928-இல் தொடங்கி முருகனாரின் வேண்டுதலால், ரமணர் அவ்வப்போது இயற்றிய பாடல்கள் (வெண்பாக்கள்) ஒன்றுதிரட்டப்பட்டுச் சீரமைத்துத் தொகுக்கப்பட்டன. இவையே "உள்ளது நாற்பது” மற்றும் “உள்ளது நாற்பது” மற்றும் அதன் “அனுபந்தம்” என்ற தலைப்பில் ஒரு நூலாக வெளியிடப்பட்டன. இவ்வாறே முருகனாரின் வேண்டுதலால் மகர்ஷி இயற்றிய இன்னொரு நூல்தான் “உபதேச உந்தியார்” ஆகும். குருவாசகக் கோவை, உள்ளது நாற்பது, உபதேச உந்தியார் ஆகிய மூன்றும் “ஸ்ரீ ரமண பிரஸ்தான த்ரயம்” என்று ரமண அடியார்களால் அழைக்கப்படுகின்றன. முருகனார் பின்னால் இயற்றிய ரமண சந்நிதி முறை என்ற நூலில் ரமண புராணம் என்ற பகுதியில் பெருமளவும் மகர்ஷி இயற்றிய வரிகளே உள்ளன. ரமணர் இயற்றிய பல்வேறு நூல்களும் அடங்கியரமண நூற்றிரட்டு என்ற தொகுப்பில் முருகனார் இயற்றிய சில பாடல்களை ரமணர் சேர்த்துள்ளார். இவ்வாறு ஆக்கியோன் தானே என்ற பாகுபாடு இல்லாமல் குரு ரமணரும் முருகனாரும் இயைந்து கவிகள் புனைந்துள்ளனர்<sup>[7]</sup>.
# முகவை கண்ண முருகனார்

## இயற்றிய நூல்கள்

மேற்கூறிய சித்தாந்த அல்லது சாத்திர நூல்கள் உருவாக உதவியது அல்லாமல், ஸ்ரீரமண சந்நிதி முறை, ஸ்ரீரமண தேவமாலை, ஸ்ரீரமண சரணப்பல்லாண்டு<sup>[6]</sup>, முதலிய தோத்திர நூல்களையும் இயற்றியுள்ளார்.  
மேலும் ஆன்மீக அனுபவ நூல்களாக ஸ்ரீரமண அனுபூதி (1500 பாடல்கள்), ஸ்ரீ ரமண ஞானபோதம் (14,000 பாடல்கள்) ஆகியவற்றையும் படைத்துள்ளார். ரமண ஞான போதம் ஒன்பது தொகுதிகளாக வெளியிடப்பட்டுள்ளது<sup>[8]</sup>.  
ஸ்ரீரமண மகரிஷி 1950-இல் மகா நிர்வாணம் எய்திய பிறகு 23 ஆண்டுகாலம் முருகனார் வாழ்ந்து, ஆன்மிகப் பாக்களை புனைந்து வந்தார். சுமார் 30,000-க்கும் மேற்பட்ட தீந்தமிழ்ப் பாக்களை இயற்றி பெருஞ்சாதனை படைத்துள்ளார். கடைசி ஆண்டுகளில் ரமணாசிரமத்திலேயே தங்கியிருந்து பக்தர்களுக்கு தெள்ளிய விளக்கங்கள் அளித்து வந்தார். அவரளித்த விளக்கங்களை அடிப்படையாகக் கொண்டு சீரிய ரமண பக்தரான T R கனகம்மாள் ரமண நூற்றிரட்டுக்கு உரை ஒன்றை இயற்றியுள்ளார்<sup>[9]</sup>. அந்த அடிப்படையிலேயே “ஒழிவில் ஒடுக்கம்” என்ற வேதாந்த நூலுக்கு விளக்கவுரை வெளியிடப்பட்டுள்ளது<sup>[10]</sup>.
# முகவை கண்ண முருகனார்

## மறைவு

முருகனார், 1973 ஆகத்து 28 ஆம் தேதி காலமானார். இவரது சமாதி ரமணாச்சிரமத்துக்கு வடக்கே அருணை மலையடிவாரத்தில் அமைந்துள்ளது.
# முகவை கண்ண முருகனார்

## நினைவகம்

இராமநாதபுரத்தில் பிறந்து, வசித்த முருகனாரது இல்லம், அன்னாரது நினைவகமாக "ஸ்ரீமுருகனார் மந்திரம்' என்ற பெயரில் வடிவமைக்கப்பட்டு, ரமண பக்தர்கள் வணங்கும் ஒரு புனிதத் தலமாக இருந்து வருகிறது.
# முகவை கண்ண முருகனார்

## உசாத்துணைகள்

- ரமணானந்தத்தில் திளைத்த தேசியக்கவி முகவை முருகனார், லா.சு.ரங்கராஜன், தினமணி, ஏப்ரல் 11, 2010
- 1.கி ஸ்ரீராம் (முகவைக்கண்ண முருகனடிமை), மாணிக்கவாசகர் அருளிய சிவபுராணமும் முகவைக்கண்ண முருகனார் இயற்றிய ஸ்ரீ ரமண புராணமும், ஸ்ரீ ரமண சரண தாசர், சென்னை: 2005, p. xii 2.மேலே தரப்பட்ட ஆதாரம், p. xii 3.மேலே தரப்பட்ட ஆதாரம், p. xiii 4.டேவிட் காட்மான் 5.சாது ஓம், பரமார்த்த தீபம் என்னும் குருவாசகக்கோவை- உரைநூல் (மூலம்: முருகனார்), ஸ்ரீ ரமணாஸ்ரமம், திருவண்ணாமலை, மூன்றாம் பதிப்பு, 2008. 6.Muruganar, Guru Vachaka Kovai, Translated by Sadhu Om and Michael James, Introduction by David Godman 7.கி ஸ்ரீராம், மேலே தரப்பட்ட ஆதாரம் 1, p. xvi 8. 9.கனகம்மாள், T. R., ஸ்ரீ ரமண நூற்றிரட்டு உரை (இரண்டு பாகங்கள்), ஸ்ரீ ரமணாஸ்ரமம், திருவண்ணாமலை, நான்காம் பதிப்பு 2011. 10. கி ஸ்ரீராம் (முகவைக்கண்ண முருகனடிமை), உரையாசிரியர் “ஒழிவில் ஒடுக்கம்” மூலம்: சீர்காழி ஸ்ரீ கண்ணுடைய வள்ளல், சென்னை 2010 . 11. கி ஸ்ரீராம், மேலே தரப்பட்ட ஆதாரம் 1, p. xviii
# பழனி கவுண்டன் பாளையம்

**பழனி கவுண்டன் பாளையம்** (*Palani Goundan Palayam*) இந்தியாவின் தமிழ்நாடு மாநிலத்தில் அமைந்துள்ள ஈரோடு மாவட்டத்தில் இருக்கும் கிளம்பாடி பேரூராட்சியில் அமைந்துள்ள ஒரு சிற்றூர் ஆகும். இங்கு மாரியம்மன் மற்றும் முருகன் ஆலயங்கள் உள்ளன. காளிங்கராயன் கால்வாய் மற்றும் காவேரி ஆறு இரண்டும் ஒரு சேர்ந்த கிராமம் ஆகும். இங்கு கரும்பு, நெல், வாழை, என சாகுபடிகள் செய்யப்படுகின்றன. பொறியாளர்கள், தொழில் அதிபர்கள், மருத்துவர் என பல்வேறு படித்த இளைஞர்கள் உள்ளனர்.
# தாமஸ் வோல்சி

**தாமஸ் வோல்சி**, அல்லது **கர்தினால் வோல்சி** (*Thomas Cardinal Wolsey*, 1471 – நவம்பர் 29, 1530) ஆங்கில நாட்டு உயராட்சித் தலைவராக விளங்கியவர். அவர் உரோமை கத்தோலிக்க திருச்சபையில் கர்தினால் பதவியும் வகித்தார். இங்கிலாந்தின் அரசர் எட்டாம் ஹென்றி 1509 இல் பதவிக்கு வந்தபோது, இவர் ஏழைகளுக்கு உதவியளிக்கும் அலுவலக மேலாளராக நியமிக்கப்பட்டார். படிப்படியாக பதவி உயர்வு பெற்று, 1514 இற்குள் இவர் அரசியலிலும் திருச்சபையிலும் முக்கிய அதிகாரியானார்.  
பின்னர் இங்கிலந்து அரசரரின் முக்கிய ஆலோசகராக உயர்ந்தார். அரசருக்குப் பதிலாளாகச் செயல்படும் அளவுக்கு ஒவால்சிக்கு அதிகாரம் குவிந்தது. முதலில் அவர் யொர்க் நகரத்தின் பேராயர் ஆனார். அப்பதவி கன்டர்பரி பேராயர் பதவிக்கு அடுத்த நிலையில்தான் இருந்தது. பின்னர் 1515 கர்தினால் பதவிக்கு உயர்த்தப்பட்டு, கண்டர்பரி பேராயர் நிலைக்கும் மேலாக உயர்ந்தார்.
# வகா (பாட்டு)

**வகா** (和歌; தமிழில் *சப்பானியப் பாட்டு*) அல்லது **யமாத்தொ உதா** என்பது சப்பானிய செம்மொழி இலக்கியத்தின் பிரிவாகும். ஹெய்யன் காலத்தில் இச்சொல்லின் பயன்பாடு தொடங்கியது. அக்காலத்தில், சப்பனியப் புலவர்கள கன்ஷி எனப்படும் சீனப் பாடலகளையும் எழுதினர். கன்ஷியிலிருந்து சப்பானியப் பாடல்களை வேறுபடுத்த இச்சொல் உருவாக்கப்பட்டது.
# வகா (பாட்டு)

## தோற்றம்

வகா என்பது முதலில் பல்வேறுபட்ட வகையான பாடல்களைக் குறிக்கப் பயன்பட்டது, முக்கியமாக தண்கா (短歌, சிறுபாடல்) மற்றும் சோக்கா (長歌, பெரும் பாடல்), இவையில்லாமல் புஸ்ஸொக்குசேகிகா, செதோக்கா மற்றும் கதஉதாவையும் குறிப்பிட்டது. ஆனால், ஹெய்யன் காலத்திலேயே தண்காவைத் தவிர மற்ற பாடல்முறைகள் மறைந்தன.
# வகா (பாட்டு)

## அசை எண்

மரபுவழியில் வகா பாட்டிற்கு மோனைச் சொல், அல்லது அமைப்பு இல்லை. உண்மையாகவே, மோனைச் சொல் இருந்தால் அது மிகப் பெரிய தவறு எனக் கருதப்பட்டது. வகா பாட்டுகளில் முன்தோற்றமாகவே தீர்மானித்திருக்கும் அசை எண்ணிலேயே எழுதப்பட்டிருக்கும்.
# வகா (பாட்டு)

## தண்கா (சிறுபாட்டு)

| *இரகானா* | *ஒலிபெயர்ப்பு* | &nbsp;&nbsp;&nbsp;*தமிழ்*, |  |
| --- | --- | --- | --- |
| 銀も | ஷிரொகனெ மொ | &nbsp;&nbsp;&nbsp;(அவை எனக்கு என்ன) வெள்ளியா?, |  |
| 金も玉も | குஙானெ மொ தமா மொ | தங்கமா? வைரமா (விலைமிகு கற்கள்)? |  |
| 何せむに | நனிஸெமு நி | &nbsp;&nbsp;&nbsp; எக்காலத்திலும் எவ்வாறாயினும் வைக்கப்படுமா |  |
| まされる宝 | மஸாராரெரு தகரா | புதையலுக்கிணையாக (அன்புள்ளோர்கிணையாக) |  |
| 子にしかめやも | கோ-னி ஷிகாமே யமோ | ஒரு குழந்தையை? அவற்றால் இயலாது. | } |
# வார்ப்புரு:Location map start

<includeonly><div>
<div>
</includeonly> <noinclude>  
Creates a location map as a composite image of an existing map in orthographic projection with a marker and a label superimposed onto it.  
Begins with , follows and finishes with (see usage).
# வார்ப்புரு:Location map start

## Usage

Parameter *location* refers to Template:Location map *location* containing the name and coordinates of a map. For example , which in turn refers to .
# வார்ப்புரு:Location map start

## Available maps

List of templates Template:Location map *location* (here without prefix "Template:"):
# வார்ப்புரு:Location map start

## Creating new maps

1. Find an appropriate blank map in an orthographic projection.
1. Create a template named Template:Location map *location* (copy the content of any other map template into it and enter appropriate values).
# வார்ப்புரு:Location map start

## Issues

Doesn't handle longitude properly for maps crossing the +/- 180 meridian yet.  
For coordinates with western longitude don't forget the minus sign!  
example:
# வார்ப்புரு:Location map start

## Examples

<pre></pre>  
---  
<pre></pre>  
<noinclude>  
it:Template:Location map start
</noinclude>
# வார்ப்புரு:Location map India

<noinclude>
# வார்ப்புரு:Location map India

## How to use an alternative map

This template normally displays the map shown above as **image**:
- <tt></tt>.
The *AlternativeMap* parameter in Template:Location map can be used to display :
- <tt></tt>  
<noinclude>
</noinclude>
# ஆங்கிலிக்கம்

**ஆங்கிலிக்கம்** (இலங்கை வழக்கு: **அங்கிலிக்கன்**)என்பது கிறித்தவத்தின் ஒரு முக்கியப் பிரிவு மற்றும் வரலாறுமிகு பாரம்பரியமாகும். சர்வதேச ஆங்கிலிக்க ஒன்றியத்தில் இணைந்துள்ள திருச்சபைகளின் போதனையும் உபதேசமும் ஆங்கிலிக்கம் எனப்படலாம். இவையாவும் இங்கிலாந்து திருச்சபை, அதன் வழிபாடு மற்றும் தேவாலய அமைப்பை பின் தொடர்கிறன. ஆங்கிலிக்கம், கத்தோலிக்க திருச்சபை, சீர்திருத்தத் திருச்சபைகள், மற்றும் மரபுவழி திருச்சபைகளுடன், கிறித்தவத்தில் ஒரு முக்கிய பாரம்பரியமாக திகழ்கிறது.
# ஆங்கிலிக்கம்

## தோற்றம்

ஆங்கிலிக்க என்னும் சொல், 'ecclesia anglicana' (வட்டெழுத்து: எக்லீஸியா ஆங்க்லிகானா) என்னும் இலத்தீன் சொல்லில் இருந்து எடுக்கப்பட்டுள்ளது. இதற்கு பொருள் 'ஆங்கில ஆலயம்' என கூறலாம். ஆங்கிலிக்க ஒன்றியத்தின் வெளி உள்ள சில திருச்சபைகள் தங்களை ஆங்கிலிக்க என அழைத்தாலும், அநேகமான ஆங்கிலிக்க திருச்சபைகள் ஆங்கிலிக்க ஒன்றியத்தில் அமைந்துள்ளன.
# ஆங்கிலிக்கம்

## <small>மேற்கோள்கள்</small>

1. https://www.anglicancommunion.org/
# தமிழ் மின் புத்தகம்

வளர்ந்து வரும் அறிவியல் முன்னேற்றத்தில் கணினி மிக இன்றியமையாத கருவியாக மாறிவருகிறது. தமிழன் இன்று கணினியுடன் நெருங்கிய தொடர்புடைய இணையத்தில் தமிழைப் புகுத்தி அதன் வளர்ச்சியில் முக்கியப் பங்கேற்றுள்ளான். இணையப் பயன்பாட்டில் தமிழ்மொழி இரண்டாவது இடத்தைப் பெற்று வளர்ந்து வருகிறது. ஆங்கில மொழி இணைய தளங்களைப் போல் தமிழ் மொழியிலான இணையத் தளங்களும் உருவாகிக் கொண்டிருக்கின்றன. இந்த இணைய தளங்களில் படிக்கக்கூடிய தமிழ் மின் புத்தகங்கள் உருவாக்கும் முயற்சியிலும் பல தமிழ் இணைய தளங்கள் முயன்று வருகின்றன.
# தமிழ் மின் புத்தகம்

## மின் புத்தகங்கள்

இன்று அதிக அளவில் பயன்படுத்தும் புத்தகங்கள், தாளில் அச்சிட்டு, கட்டுமானம் செய்து தயாரிக்கப்படுகின்றன. இப்புத்தகத்தில் இடம் பெற்றுள்ள செய்திகளைப் போலவே கணினி உதவியுடன் தட்டச்சு செய்து இணையத்தில் இடம் பெறச் செய்து அதை இணைய வழியில் படிக்கும் படியாக மின்புத்தகங்கள் உருவாக்கப்படுகின்றன. இணையத்திலிருந்து இதனைப் தரவிறக்கம் செய்து கணினியில் சேமித்து வைத்துத் தேவைப்படும் போது படிக்கும் நிலையிலும் மின் புத்தகங்கள் உருவாக்கப்படுகின்றன.
# தமிழ் மின் புத்தகம்

## மின் நூல்கள்

- முனைவர் கே.கல்யாணசுந்திரம், முனைவர் பி.குமார் மல்லிகாருசுணன் ஆகிய இருவரின் முயற்சியால் மதுரைத் திட்டம் என்ற பெயரில் திருவள்ளுவர் திருநாள் தை முதல் தேதி 1998 ஆம் ஆண்டு சில மின்நூல்களைக் கொண்டு உருவாக்கப்பட்டுள்ளது.
http://www.projectmadurai.org/pmworks.html  
- 27 ஆகஸ்டு 2001 தமிழ்மரபு அறக்கட்டளை மின்நூலை வெளியிட்டுள்ளது.
http://www.tamilheritage.org/old/index.html  
- தமிழில் 2003 ல் முதல்வன் என்ற பெயரில் மின்-நூல் ஒன்று வெளியிடப்பட்டுள்ளது. இதனை வெளியிட்டவர் முனைவர் சி.சிதம்பரம் அவர்கள். இவர் தற்பொழுது காந்திகிராமகிராமியப் பல்கலைக்கழகத்தில் தமிழ்த்துறையில் உதவிப்பேராசிரியராகப் பணியாற்றி வருகின்றார்.
http://www.muthalvan.in/images/mudalvan28-09-20pdf.pdf  
- இதனைத் தொடர்ந்து தமிழ்த்திணை ஆசிரியர் முனைவர் தி.நெடுஞ்செழியன் அவர்களின் முன்முயற்சியோடு முனைவர் ம.இளையராஜா, முனைவர் கா.வாசுதேவன்,முனைவர் மு.அருணாசலம், முனைவர் வே.கண்ணையன் இவர்களின் துணையோடு தமிழ்த்திணை சார்பில் மயிலாடுதுறை ஏவிசி கல்லூரியில் நடைபெற்ற சி.பா.ஆதித்தனார் நூற்றாண்டு சிறப்புக் கருத்தரங்கில் (டிசம்பர் 2005) தமிழ்நாடு சட்டப்பேரவை அந்நாளைய தலைவர் முனைவர் கா.காளிமுத்து அவர்கள் கருத்தரங்க மின்-நூலை வெளியிட மகாகவி பாரதியின் பெயர்த்தி விஜயபாரதியின் வாழ்க்கைத் துணைவர் ஆங்கிலத்துறைப் பேராசிரியர் P.K.சுந்தராஜன் (கனடா) அவர்கள் பெற்றுக்கொண்டார்.
# தமிழ் மின் புத்தகம்

## தமிழ் மின் புத்தகங்கள் உருவாக்கம்

ஒருவர் புத்தகமாக வெளியிட விரும்பும் ஆழ்ந்த, உட்பொதிந்த கருத்துக்கள் அடங்கிய பொருட்கூறுகளை (அ) பகுதிகளை கணினி வழியாகத் தமிழ் எழுத்துருக்களைப் பயன்படுத்தி, தட்டச்சு செய்து, அதை ஒரு கோப்பாக சேமித்துக் கொள்ள வேண்டும். தட்டச்சு செய்த கோப்புக்குப் பயன்படுத்திய மென்பொருளைக் கொண்டு இணையத்தில் பதிவேற்றம் செய்ய வேண்டும். இவை இணையத்தின் குறிப்பிட்ட இணைய முகவரியின் சேமிப்புக் கிடங்கில் சேர்ப்பிக்கப்படும். அந்தக் கோப்பைப் பார்வையிடச் சொடுக்கும் பொழுது அந்த கோப்பு செயல்படும் பக்கங்களாக மாறி குறிப்பிட்ட கணினித் திரைக்கு வருகிறது.
# தமிழ் மின் புத்தகம்

## சிக்கல்களும், தீர்வுகளும்

- தமிழ்மொழியில் பல்வேறு வகையான எழுத்துருக்கள் உள்ளன. தமிழ் இணைய தள அமைப்பாளர்கள் அவரவருக்கு எளிதான ஒரு தமிழ் எழுத்துருவைப் பயன்படுத்தி இணைய தளங்களை அமைத்தனர். இதனால் அந்த இணையதளத்தைப் பயன்படுத்த விரும்புபவர்கள் அந்த தமிழ் எழுத்துருவை தரவிறக்கம் செய்து அவர்களது கணினியில் நிறுவிக் கொள்ள வேண்டும். அதன் பிறகே அந்த தளத்திலுள்ள செய்திகளைப் படிக்க முடியும். தற்போது சில இணைய தளங்கள் மட்டுமே தனிப்பட்ட தமிழ் எழுத்துருக்களைப் பயன்படுத்துகின்றன. அதிகமான தமிழ் இணைய தளங்கள் தமிழ் ஒருங்குறி எழுத்துருக்களைப் பயன்படுத்தத் தொடங்கி விட்டன. இதனால் தமிழ் இணைய தளங்களில் எழுத்துருச் சிக்கல்கள் ஓரளவு குறைந்துள்ளன.  
- தமிழ் மொழியிலான மின் புத்தகங்கள் அதிக அளவாக பி.டி.எப் எனப்படும் கோப்புகளாக உருவாக்கப்பட்டு விடுகின்றன. இந்தக் கோப்புகளைப் படிப்பதற்கான மென்பொருளை மட்டும் நம் கணினியில் நிறுவிக் கொள்ள வேண்டும். இதன் மூலம் இந்தக் கோப்புகளை எளிதில் படிக்க இயலும். சாதாரண இணைய இணைப்புள்ள கணினிகளில், இந்தக் கோப்புகளின் அளவு அதிகமான நிலையில் திறப்பதற்கும் தரவிறக்கம் செய்வதற்கும் சிறிது காலதாமதம் ஏற்படுகிறது. இதனால் இந்தக் கோப்புகளில் அதிக அளவுகளை எடுத்துக் கொள்ளும் படங்கள் போன்றவற்றைத் தவிர்த்து கருத்துக்களுக்கு மட்டும் முக்கியத்துவம் கொடுக்கப்பட வேண்டும். அவசியம் தேவை எனும் நிலையில் மட்டும் படங்களை இணைக்கலாம்.  
- தற்போது பிளாஷ் என்ற மென்பொருளைப் பயன்படுத்தி தமிழ் மொழியில் அமைந்த எந்த ஒரு கோப்பையும் மின் புத்தகமாக எளிதில் மாற்ற முடிகிறது. இதன் மூலம் அமைந்த மின்நூலை எளிதில் படிக்க முடிகிறது. இதில் அதிகமான பக்கங்களையும், படங்களையும் இணைக்கும் வாய்ப்பு உள்ளது.
# தமிழ் மின் புத்தகம்

## பயன்பாடுகள்

- அதிகப் பக்கங்கள் கொண்ட நூல் பகுதிகளை கையடக்க வடிவில் சுருக்கிவிட முடியும். எளிதில் எங்கும் எடுத்துச் சென்று பயன்படுத்த முடியும்.  
- கட்டுமான நூல்களில் வண்ணப் புகைப்படங்களைக் கொண்டு அதிகப் பக்கங்களை இணைக்க முடியாது. ஏனெனில் அதிக பொருட்செலவு ஏற்பட வாய்ப்புள்ளது. ஆனால் மின் நூல்களில் அதிக அளவில் வண்ணப் புகைப்படங்களை இணைத்து வெளியிடமுடியும்.  
- மின் நூல்களில் உள்ள பக்கங்களைத் தேவைக்கேற்ப பெரிதாக்கிப் பயன்படுத்த முடியும். ஆனால் சாதாரண நூல்களை இவ்வாறு பயன்படுத்த முடியாது.  
- உலகின் எப்பகுதியிலும் எந்த நேரத்திலும் தேவையான பகுதிகளை இணையத்தில் தேடுபொறிகளைக் கொண்டு எளிதாக தேடிப் பார்த்துப் பயன்படுத்த முடியும்.  
- தேவையான மின்நூல்களை மின் வணிகம் (e-commerce) வழியாக வாங்கிப் பயன்படுத்த முடியும்.  
- அச்சிடப்பட்ட நூல்கள் அச்சுப் பிரதிகள் (Out of Print) இல்லாத சூழ்நிலை ஏற்பட வாய்ப்புள்ளது. ஆனால் மின் புத்தகங்களைத் தேவையான நேரங்களில் உடனே தரவிறக்கம் செய்து கொள்ள முடியும்.  
- மின் புத்தகங்களில் உள்ள தகவல்களை ஆவணமாக நீண்ட காலம் பயன்படுத்த முடியும். அச்சிடப்பட்ட நூல்கள் குறிப்பிட்ட காலத்திற்குப் பிறகு சிதைந்து விடுகின்றன. ஆனால் மின் புத்தகங்களின் ஆயுள் காலம் பன்மடங்கு நீடிக்கக்கூடியது.
# தமிழ் மின் புத்தகம்

## கோப்பு வகைகள்

- epub
- mobi
- pdf
இவற்றில் epub ஆனது திறந்த வகையானது. html கோப்புகளின் zip வடிவமே இது. எந்த அளவு திரைக்கும் ஏற்ப இதன் பக்கங்கள் சுருங்கி, விரியும் தன்மை கொண்டவை. இதனால், கைபேசி, திறன்பேசி, பலகைக்கணிடிகளில் படிக்க ஏற்றது.  
mobi ஆனது epub போன்றதே. ஆனால் திறந்த நிலைக் கோப்பு அல்ல. அமேசான் நிறுவனத்தின் kindle(கிண்டில்) கருவிகள், மென்பொருட்களில் மட்டுமே இதைப் படிக்க முடியும்.  
PDF ஆனது அதிகம் அறியப்பட்ட கோப்பு வகை. ஆனால், பக்க அளவு மாற்ற இயலாததால், கணிணியில் மட்டுமே படிக்க ஏற்றது.
# சுதந்திர திருமகள்

சுதந்திரத்தின் பிரதிநிதியாக, முக்கியமாக மேற்குலகக் கலாசாரத்தில் அமைக்கப்படும் ஒரு மங்கை 'சுதந்திரத் திருமகள்'. இரோம சாம்ராச்சியத்திலிருந்து பிரித்தானிய சாம்ராச்சியம் வரை வெவ்வேறு விதமாக சுதந்திரத் திருமகள் படைக்கப்பட்டுள்ளார்.
# சுதந்திர திருமகள்

## இந்தியா

இந்திய சுதந்திரத் திருமகளாக பாரதி (பொதுவாக அன்னை பாரதம்) இயங்குகிறார். பாண்டிய இராச்சியத்திற்கு முன்பே இச்சுதந்திரத் திருமகள் கௌரவப்படுத்தப்பட்டார்.
# சுதந்திர திருமகள்

## சீனா

1989 தியனன்மென் சதுக்கம் எதிர்ப்புப் போராட்டங்கள் நடைபெறும்பொழுது, பொதுவுடமை (கம்யூனிஸ்ட்) ஒரு கட்சி அரசிலிருந்து விடுதலைபெற, தியனன்மென் சதுக்கத்தில் காகிதத்தால் சிலை ஒன்று உருவாக்கபட்டது. *மின்ஸு நுஷேன்* எனப்படும் இக்காகிதச்சிலையின் பெயர், தமிழில் ஜனநாயகத் திருமகள் எனவாகும். கல்லூரி மற்றும் மேல்நிலை மாணவர்கள் உண்டாகிய இச்சிலையை மக்களின் சுதந்திரப்படை அழித்தது.
# வார்ப்புரு:Infobox national military

| header9 =  
| label10 =
| data10 = }  
| label11 =
| data11 = }  
| label12 =
| data12 = }  
| label13 =
| data13 = }  
| label14 =
| data14 = }  
| header15 =  
| label16 = படைச்சேவை&nbsp;வயது
| data16 = }  
| label17 = கட்டாயச் சேர்ப்பு
| data17 = }  
| label18 = இராணுவ சேவைக்கு
தயாரான நபர்கள்
| data18 =  
| label19 = படைச்சேவைக்கு
ஏற்றவர்
| data19 =  
| label20 = ஆண்டு தோறும்
படைத்துறை வயதெட்டுவோர்
| data20 = }  
| label21 = பணியிலிருப்போர்
| data21 = }  
| label22 = இருப்புப் பணியாளர்
| data22 = }  
| label23 = ஈடுபடுத்தப்பட்டுள்ள பணியாளர்
| data23 = }  
| header24 =  
| label25 = நிதியறிக்கை
| data25 = }  
| label26 = மொ.உ.உ இன் சதவீதம்
| data26 = }  
| header27 =  
| label28 = உள்நாட்டு வழங்குனர்
| data28 = }  
| label29 = வெளிநாட்டு வழங்குனர்
| data29 = }  
| label30 = ஆண்டு இறக்குமதி
| data30 = }  
| label31 = ஆண்டு ஏற்றுமதி
| data31 = }  
| header32 =  
| label33 = வரலாறு
| data33 = }  
| label34 = தரங்கள்
| data34 = }
}}<noinclude>  
</noinclude>
# தீக்சாபூமி

இந்தியாவின் மகாராட்டிர மாநிலத்தில் உள்ள நாக்பூர் நகரில் அமைந்துள்ள நவயான பௌத்தத்தின் புனித நினைவுச்சின்னமாகும். இங்கு பி.ஆர். அம்பேத்கர் தனது 400,000 சீடர்களுடன், முக்கியமாக தலித்துகளுடன், 1956ஆம் ஆண்டு அக்டோபர் மாதம் 14ஆம் தேதியன்று அசோக விஜய தசமி நாளில் புத்த மதத்தைத் தழுவினார். இந்தியாவில் பௌத்த மதத்தின் மறுமலர்ச்சியில் அம்பேத்கர் குறிப்பிடத்தக்க பங்கைக் கொண்டிருந்தார். மேலும் இதுபோன்ற பலர் மதமாற்றங்களுக்கு உட்பட உத்வேகம் அளித்தார்.
இங்குள்ள தூபி மற்றும் நுழைவாயில்கள் மத்தியப்பிரதேசத்தில் உள்ள சாஞ்சி ஸ்தூபத்தை ஒட்டி வடிவமைக்கப்பட்டுள்ளது.  
வர்ணாசிரம தருமத்திலிருந்து தோன்றிய சாதிய அமைப்பையும், தீண்டாமைக் கொடுமைகளையும் எதிர்த்து அவர் எடுத்த இந்த முடிவு ஒடுக்கப்படும் இந்திய இளைஞர்களுக்கு இன்றும் வழிகாட்டுதலாக அமைந்துள்ளது. .  
**தீக்சாபூமி** மகாராடிர மாநிலம் நாக்பூரில் அமைந்துள்ளது. இந்தியாவிலுள்ள பௌத்த சமயத்தினருக்கு ஓர் முக்கிய வழிபாட்டுத்தலமாக விளங்குகிறது. அசோக விசயதசமி அன்றும் அக்டோபர் 14 அன்றும் பெரும்திரளான வழிபாட்டாளர்கள் இங்கு வருகின்றனர்.  
*தீக்சா* என்ற பௌத்தர்களின் சொல் அவர்களின் சமயத்தை ஏற்றுக்கொள்வதைக் குறிக்கிறது. *பூமி* நிலத்தைக் குறிக்கும். எனவே, இதன் பொருள் பௌத்த மதத்தை ஏற்றுக்கொள்ளும் இடமாகும். டாக்டர் அம்பேத்கரின் வாழ்க்கையில் முக்கிய இடங்களாகப் போற்றப்படும் இரு இடங்களில் இது ஒன்று. மற்றொன்று மும்பையிலுள்ள சைதன்யபூமி ஆகும்.  
இங்குள்ள பௌத்த விகாரம் அதன் கட்டிட வடிவமைப்பிற்கும் வரலாற்றுப் பின்னணிக்கும் புகழ்பெற்றதாக விளங்குகிறது. இந்தியாவின் சுற்றுலா மையங்களில் முதன்மையான இடங்களில் ஒன்றாகத் திகழ்கிறது. இந்திய இரயில்வே நாக்பூரிலிருந்து கயா செல்லும் தொடர்வண்டிக்கு *தீக்சாபூமி விரைவுவண்டி* எனப்பெயரிட்டுள்ளது.
# தீக்சாபூமி

## அம்பேத்கரின் 22 உறுதிமொழிகள்

தீக்சாபூமியில் அம்பேத்கரின் 22 உறுதிமொழிகள் எழுதப்பட்ட கற்றளி]]  
நாக்பூரின் தீக்சாபூமியில் அக்டோபர் 14, 1956இல் அம்பேத்கர் புத்த சமயத்திற்கு மாறினார். தான் மதம் மாறிய பின்னர் தனது தொண்டர்களுக்கு அம்பேத்கர் *தம்மா தீட்சை* வழங்கினார். இந்த சடங்கில் 22 உறுதிமொழிகள் (சபதங்கள்) மேற்கோள்ளப்பட்டன.
# பஞ்சபாண்டவர் தலங்கள்

பஞ்ச பாண்டவர்கள் எனப்படும் தருமர், பீமன், அர்ச்சுனன், நகுலன் சகாதேவன் ஆகிய ஐந்து பேர்களால் தனித்தனியாக பிரதிஷ்டை செய்யப் பட்ட (மூலவர் சிலைகளை உருவாக்கிய) ஐந்து கோயில்கள் கேரளாவில் உள்ளது. இவைகளைப் பஞ்ச பாண்டவர் தலங்கள் என்கின்றனர்.
# பஞ்சபாண்டவர் தலங்கள்

## திருவண்வண்டூர் கோயில்

கேரளாவில் செங்கண்ணூர் மற்றும் திருவல்லாவுக்குமிடையில் எரிமேலிக்கரை வழியில் இரண்டாவது கிலோ மீட்டரில் திருவண்வண்டூர் உள்ளது. இங்குள்ள கோயில் மூலவர் பஞ்ச பாண்டவர்களில் நகுலனால் உருவாக்கப்பட்டது. இங்கு வட்ட வடிவமான கருவறை மண்டபத்தில் சங்கு சக்கர, கதா பத்ம பாணியாக மூலவர் சிலை உள்ளது.
# பஞ்சபாண்டவர் தலங்கள்

## திருச்சிற்றாறு கோயில்

திருவண்வண்டூரில் இருந்து ஐந்து கிலோ மீட்டர் தொலைவிலுள்ள திருச்சிற்றாறு எனுமிடத்தில் மகாவிஷ்ணு கோயில் ஒன்று உள்ளது. இக் கோயில் மூலவர் பஞ்ச பாண்டவர்களில் தருமரால் உருவாக்கப்பட்டது.
# பஞ்சபாண்டவர் தலங்கள்

## ஆரண்முள கோயில்

திருச்சிற்றாறுவில் இருந்து கிழக்குப் பகுதியில் பத்து கிலோமீட்டர் தொலைவில் ஆரண்முள எனும் ஊர் உள்ளது. இங்கு ஸ்ரீ பார்த்தசாரதி கோயில் உள்ளது. இக் கோயில் மூலவர் பஞ்ச பாண்டவர்களில் அர்ச்சுணனால் உருவாக்கப்பட்டது.
# பஞ்சபாண்டவர் தலங்கள்

## திருப்புலியூர் கோயில்

செங்கண்ணூருக்கும் மாவேலிக்கரைக்கும் இடையில் திருப்புலியூர் உள்ளது. இங்கு மகாவிஷ்ணு கோயில் உள்ளது. இக் கோயில் மூலவர் பஞ்ச பாண்டவர்களில் பீமனால் உருவாக்கப்பட்டது.
# பஞ்சபாண்டவர் தலங்கள்

## திருக்கொடித்தானம் கோயில்

திருவல்லாவிலிருந்து கோட்டயம் செல்லும் பாதையில் சங்கனாச்சேரியிலிருந்து இரண்டு கிலோமீட்டர் தொலைவில் உள்ளது திருக்கொடித்தானம். இங்குள்ள பெருமாள் கோயில் மூலவர் பஞ்ச பாண்டவர்களில் சகாதேவனால் உருவாக்கப்பட்டது. இக்கோயில் அற்புத நாராயணர் என்ற பெயரிலும் அழைக்கப்படுகிறது.
# பஞ்சபாண்டவர் தலங்கள்

## ஆதாரம்

- பரணீதரன் எழுதிய கேரள ஆலயங்கள் பாகம்- 1 (பக்கம் 83 முதல் 85 வரை)
# நவலூர் குட்டப்பட்டு

‘’’நவலூர் குட்டப்பட்டு‘’’ (N. KUTTAPATTU) தமிழ்நாடு, திருச்சிராப்பள்ளி மாவட்டம், திருவரங்கம் வட்டம், மணிகண்டம் ஊராட்சி ஒன்றியத்தில் உள்ள ஒரு ஊராட்சி.  
நாற்புறமும் வயல் சூழ்ந்து, பொன்னி நதியின் கிளை நதியாம் மேட்டுக் கட்டளைக் கால்வாயின் நதியோரமும், அரியாற்றின் கரையோரமும், நஞ்சை கொஞ்சும் நவலூர் குட்டப்பட்டு கிராமம் அமைந்துள்ளது.  
நவலூர் குட்டப்பட்டு ஊராட்சியில் நவலூர், அருவங்கால்பட்டி, குட்டப்பட்டு, மணமேடு, முத்துகுளம், கீழக்காடு மற்றும் வண்ணாங்கோவில் ஆகிய கிராமங்கள் அடங்கி உள்ளன.  
நவலூர் குட்டப்பட்டு கிராமம் சுமார் 3000 குடும்பங்கள் உள்ளன. இந்து, இஸ்லாம் மற்றும் கிறிஸ்தவ சமயத்தினர் எவ்வித பேதமின்றி சகோதர நேயத்துடன் வாழ்ந்து வருகின்றனர். மேலும் இந்த கிராமம் பெரிய குளம், பப்பாங்குளம், முத்துக்குளம் என குளக்கரைகளால் சூழ்ந்த நஞ்சை பரப்புகள் நிறைந்த பகுதி...
# நவலூர் குட்டப்பட்டு

## வரலாறுகள்

தமிழ் மன்னர்கள் காலத்திலிருந்தே மக்கள் வாழ்ந்தத்திற்கான ஆதாரங்களாக சில பேச்சு வழக்கு கதைகள் உள்ளன. குளங்கள் தூர்வாரும் போது பழங்காலத்து மக்கள் பயன்படுத்திய பொருட்கள் எடுக்கப்பட்டதாகக் கூறப்படுகிறது. மேலும் நவலூர் குட்டப்பட்டும் அதை சுற்றியுள்ள சில பகுதிகள் முஸ்லீம் மன்னர் ஆட்சி காலத்தில் இனமாக முஸ்லிம் மக்களுக்கு அளிக்கப்பட்டது. அவர்களின் பரம்பரையை சேர்ந்த குடும்பங்கள் இன்னும் வாழ்ந்து கொண்டு இருக்கின்றனர். இவ்வுரையை சேர்ந்த வரலாறுகள் அனைத்தும் ஓலைச்சுவடிகளில் எழுதப்பட்டு இருந்தது. பிற்கால மக்கள் அவற்றை பராமரிக்காததால் அவைகள் அழிந்து விட்டன.  
நவலூர் குட்டப்பட்டு திருச்சிராப்பள்ளி மத்திய பேருந்து நிலையத்திலிருந்து ஏழு கிலோ மீட்டர் தொலைவில் அமைந்துள்ளது. நவலூர் குட்டப்பட்டு கிராமத்தில் சுமார் 25000 மக்கள் வாழ்கிறார்கள். மேலும் இந்த கிராமம் ஒரு அங்கன் வாடியும், ஒரு அரசு நடுநிலைப் பள்ளியும், ஒரு தனியார் நடுநிலைப் பள்ளியும் (நேரு நினைவு நடுநிலைப் பள்ளி), மேல்நிலைப் பள்ளியும் (அன்னை இந்திரா காந்தி நினைவு மேல் நிலைப்பள்ளி), ஆங்கில தொடக்கப்பள்ளியும் (அன்னை தெரசா தொடக்கப்பள்ளி), மெட்ரிகுலேஷன் பள்ளியும் (புனித வின்சன்ட் மெட்ரிகுலேஷன் பள்ளி), புனித டான் போஸ்கோ தொழில் கல்விப் பயிற்சிப் பள்ளியும், சிவானி தொழில் கல்வி கல்லூரியும், கேர் பொறியியல் கல்லூரியும், தமிழ்நாடு வேளாண்மை கல்லூரியும், புனித ப்ரிஸ்ட் பல்கலைக்கழகமும் அமைந்துள்ளது.
# நவலூர் குட்டப்பட்டு அடைக்கல அன்னை ஆலயம்

**<big>Facebook</big>:** https://www.facebook.com/ladyofrefuge/  
**நவலூர் குட்டப்பட்டு அடைக்கல அன்னை ஆலயம் (Navalur Kuttapattu, Lady of Refuge Church)** 17ம் நூற்றண்டில் கட்டப்பட்டதாக சில குறிப்புகள் மூலம் அறிய முடிகிறது. (அநேகமாக வீரமாமுனிவர் வருகைக்கு பிறகு கட்டப்பட்டது என்று வாய் வழி கருத்து நிலவுகிறது) ஆலயத்தை 19 ஆம் நூற்றண்டில் விரிவாக்கப்பட்டுள்ளது. அப்பொழுது ஆலயத்தின் முன்புறம் 66 அடி உயர கோபுரம் கட்டப்பட்டுள்ளது. அருகில் உயர்ந்த மணிக்கூண்டும் உள்ளது. இக்கோபுரம் எழுப்பி ஐம்பது ஆண்டுகள் ஆகிரது (1972-2022).
# நவலூர் குட்டப்பட்டு அடைக்கல அன்னை ஆலயம்

## ஆலய தோற்றம்

இவ்வாலயம் வீரமாமுனிவரின் வருகையால் மனம் திரும்பிய மக்களால் கட்டப்பட்டுள்ளது. ஆலயம் அமைந்துள்ள பகுதி முழுவதும் மக்களால் இலவசமாக அளிக்கப்பட்டுள்ளது. எந்த கிறிஸ்தவ மத அமைப்புகளின் தலையிடும் இல்லாமல் மக்களால் பல ஆண்டுகள் பராமரிக்கப்பட்டு, மதவழிபாடுகள் நடைபெற்றுவந்தன. 18 ஆம் நூற்றண்டில் மக்களிடையே ஏற்பட்ட பிரச்சனையால் ஆலயம் பல ஆண்டுகள் மூடப்பட்டு இருந்தது. அதன் பிறகு சில பெரியவர்களால் மீண்டும் திறந்து வைக்கப்பட்டு மேலும் ஆலயத்தை விரிவாக்க நடவடிக்கை எடுக்கப்பட்டது.
# நவலூர் குட்டப்பட்டு அடைக்கல அன்னை ஆலயம்

## ஆலயம் முன்புற தோற்றம்:

பெரியவர்களின் முடிவுக்கு ஏற்றாற்போல் பலராலும் பொருள் மற்றும் இட உதவி அளிக்கப்பட்டு ஆலயம் விரிவாக்கப்பட்டது. ஆலயம் அடித்தளம் எதுவும் போடாமல் பலகை கற்களால் பரப்பப்பட்டு அதன் மீது ஆலய சுவர்கள் சுண்ணாம்பு, வெல்லம், கடுக்காய்த்தூள் போன்றவற்றால் உருவாக்கப்பட்ட கலவைகளால் கட்டப்பட்டுள்ளது. இந்த கோபுரம் கட்டும் பணியை காலஞ்சென்ற ஆரோக்கியம், செபஸ்தியார், யாகப்பன், துரைசாமி, ஆபிரகாம் ஆகியோரின் முயற்சியால் கட்டப்பட்டடுள்ளது.
# நவலூர் குட்டப்பட்டு அடைக்கல அன்னை ஆலயம்

## ஆலயப் பராமரிப்பு பணி:

ஊர் மக்கள் நியமிக்கப்படும் மணியக்காரர்கள் குழு ஆலய மேலாண்மை பணியை செய்துவருகிறது. மணியக்காரர்கள் குழு, 12 கொத்து மணியகாரர்களையும் மற்றும் 2 மணியகாரர்களையும் கொண்டுள்ளது. இந்த குழுவால் வரவு செலவு கணக்குகள் பராமரிக்கப்படுகிறது. ஐந்து ஆண்டுகளுக்கு ஒருமுறை இந்த குழு மாற்றி அமைக்கப்படுகிறது.  
இந்த ஆலயம் அம்சம் பங்கை சேர்ந்தது. AMSAM - Anaithu Makkalin Sahaya Annai Maiyam. இது ஒரு சலேசிய பங்கு, சலேசிய குருக்களால் திருவாலிபாடுகள் அனைத்தும் நிறைவேற்றப்படும்.
# ஐதரசன் பேரொட்சைடு

**ஐதரசன் பேரொட்சைடு** அல்லது **ஐதரசன் பெராக்சைடு** (Hydrogen Peroxide) என்னும் வேதிப்பொருள் (H<sub>2</sub>O<sub>2</sub>) மிகவும் மங்கிய நீல நிறம் கொண்ட ஒரு நீர்மம். நீரைக்காட்டிலும் சிறிது பாகுத்தன்மை கூடிய இது, மிகவும் ஐதான (அடர்த்தி குறைவான) கரைசலாக இருக்கும்போது நிறமற்றதாகத் தெரியும். இது வலிமையான ஒட்சியேற்றும் (ஆக்சிசனேற்றும்) இயல்புகளைக் கொண்டிருப்பதோடு, நல்ல வெளுப்பாக்கியும் ஆகும். இது தொற்றுநீக்கி ஆகவும், நுண்ணுயிரி எதிர்ப்பியாகவும், ஒட்சியேற்றியாகவும் (ஆக்சிசனேற்றியாகவும்) பயன்படுவதுடன், ஏவுகணைகளில் உந்துபொருளாகவும் பயன்படுகின்றது.
# செ. ஹைதர்அலி

**செ.ஹைதர்அலி ** தமிழக அரசியல்வாதி மற்றும் தமிழ்நாடு முஸ்லிம் முன்னேற்றக் கழகத்தின் முன்னாள் பொதுச் செயலாளர். இவரது மனைவி பெயர் ஜம்ருத்நிசா இவருக்கு முஹம்மதுநாசர்,நபீல் என்ற 2 மகன்கள், நஃபியா என்ற ஒருமகள் உள்ளனர்.  
இவர் இராமநாதபுரம் மாவட்டம் தொண்டியில் பிறந்தார். 27.3.07 முதல் 09.06.09 வரை தமிழ்நாடு வக்பு வாரிய தலைவராகவும் மக்கள் பணியாற்றி உள்ளார். தற்போது ஐக்கிய முஸ்லிம் முன்னேற்றக் கழகம் என்ற அமைப்பை நிறுவி நடத்தி வருகிறார்.
# செ. ஹைதர்அலி

## தேர்தல் அனுபவம்

### மக்களவை தேர்தல்

1.15வது மக்களவை தேர்தல் 2009ம் ஆண்டு மத்திய சென்னை மக்களவைத் தொகுதியில்
போட்டியிட்டு வெற்றிவாய்ப்பை இழந்தார்.  
2.16வது மக்களவை தேர்தல் திமுக கூட்டணியின் சார்பாக மயிலாடுதுறை மக்களவைத் தொகுதியில் போட்டியிட்டு வெற்றிவாய்ப்பை இழந்தார்.